CELEX: 62010CA0490
Language: fi
Date: 2012-09-06 00:00:00
Title: Asia C-490/10: Unionin tuomioistuimen tuomio (toinen jaosto) 6.9.2012 — Euroopan parlamentti v. Euroopan unionin neuvosto (Kumoamiskanne — Asetus (EU, Euratom) N:o 617/2010 — Euroopan unionin energiainfrastruktuuriin liittyvien investointihankkeiden ilmoittaminen komissiolle — Oikeudellisen perustan valinta — SEUT 337 ja EA 187 artikla — SEUT 194 artikla)

27.10.2012   
            
            
               FI
            
            
               Euroopan unionin virallinen lehti
            
            
               C 331/2
            
         
      Unionin tuomioistuimen tuomio (toinen jaosto) 6.9.2012 — Euroopan parlamentti v. Euroopan unionin neuvosto
      (Asia C-490/10) (1)
      
      (Kumoamiskanne - Asetus (EU, Euratom) N:o 617/2010 - Euroopan unionin energiainfrastruktuuriin liittyvien investointihankkeiden ilmoittaminen komissiolle - Oikeudellisen perustan valinta - SEUT 337 ja EA 187 artikla - SEUT 194 artikla)
      (2012/C 331/03)
      Oikeudenkäyntikieli: ranska
      
         Asianosaiset
      
      
         Kantaja: Euroopan parlamentti (asiamiehet: M. Gómez-Leal, J. Rodrigues ja L. Visaggio)
      
         Vastaaja: Euroopan unionin neuvosto (asiamiehet: M. Simm ja A. Lo Monaco)
      
         Väliintulijat, jotka tukevat vastaajan vaatimuksia: Ranskan tasavalta (asiamiehet: G. de Bergues ja A. Adam) ja Euroopan komissio (asiamiehet: P. Oliver ja O. Beynet)
      
         Oikeudenkäynnin kohde
      
      Kumoamiskanne — Euroopan unionin energiainfrastruktuuriin liittyvien investointihankkeiden ilmoittamisesta komissiolle ja asetuksen (EY) N:o 736/96 kumoamisesta 24.6.2010 annettu neuvoston asetus (EU, Euratom) N:o 617/2010 (EUVL L 180, s. 7) — Kahden oikeusperustan eli SEUT 337 ja EA 187 artiklan valinta — Toimenpiteet, jotka kuuluvat unionin erityiseen toimivaltaan energia-alalla ja jotka edellyttävät oikeusperustaksi vain SEUT 194 artiklaa
      
         Tuomiolauselma
      
      
                  1)
               
               
                  Euroopan unionin energiainfrastruktuuriin liittyvien investointihankkeiden ilmoittamisesta komissiolle ja asetuksen (EY) N:o 736/96 kumoamisesta 24.6.2010 annettu neuvoston asetus (EU, Euratom) N:o 617/2010 kumotaan.
               
            
                  2)
               
               
                  Asetuksen N:o 617/2010 vaikutukset pysytetään, kunnes tämän tuomion julistamispäivästä lukien kohtuullisessa ajassa on tullut voimaan uusi asetus, joka on annettu asianmukaisen oikeusperustan eli SEUT 194 artiklan 2 kohdan nojalla.
               
            
                  3)
               
               
                  Euroopan unionin neuvosto velvoitetaan korvaamaan oikeudenkäyntikulut paitsi Ranskan tasavallan ja Euroopan komission oikeudenkäyntikuluja.
               
            
                  4)
               
               
                  Ranskan tasavalta ja Euroopan komissio vastaavat omista oikeudenkäyntikuluistaan.
               
            
         (1)  EUVL C 13, 15.1.2011.